ટૂ-ટિયર શહેરમાં કે આસપાસના વિસ્તારમાં વીક-એન્ડ હોમનો વિકલ્પ સારો કહેવાય. કેટલાય લોકો રિટાયરમેન્ટ બાદ શાંત અને નાના શહેરમાં રહેવા જવાનું વિચારતા હોય છે. આ હેતુ માટે તમે ભવિષ્યમાં આ ઘરનો ઉપયોગ કરી શકો, પરંતુ જો તમે ફરવા માટે કે હવાફેર માટે જ આવું ઘર ખરીદવા ઇચ્છતા હો તો શહેરથી દૂર, પ્રૉપર્ટીની મોકળાશવાળી જગ્યા અને તમને શું ઑફર મળે છે એ વાતો પર ધ્યાન આપવું. જો તમારું આવું ઘર શહેરથી નજીકના અંતરે હોય તો તમે ભાડે પણ આપી શકો.